
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 187 

3 Οκτωβρίου 2012 


ΝΟΜΟΣ ΥΠ’ ΑΡΙΘ. 4082 

Κύρωση Πράξης Νομοθετικού Περιεχομένου «Λήψη μέ¬ 
τρων για την άμεση αποκατάσταση των ζημιών που 
προκλήθηκαν από τα γεγονότα της 12ης Φεβρουά¬ 
ριου 2012 στο κέντρο των Αθηνών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο Μόνο 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 15 Μαρτίου 
2012 Πράξη Νομοθετικού Περιεχομένου «Λήψη μέτρων 
για την άμεση αποκατάσταση των ζημιών που προκλή¬ 
θηκαν από τα γεγονότα της 12ης Φεβρουάριου 2012 στο 
Κέντρο των Αθηνών» που δημοσιεύθηκε στο υπ’ αριθ. 
59 Φύλλο της Εφημερίδας της Κυβερνήσεως (Τεύχος 
Α') η οποία έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Λήψη μέτρων για την άμεση αποκατάσταση των ζη¬ 
μιών που προκλήθηκαν από τα γεγονότα της 12ης Φε¬ 
βρουάριου 2012 στο Κέντρο των Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. την παράγραφο 1 του άρθρου 44 του Συντάγματος, 

2. την έκτακτη περίπτωση εξαιρετικά επείγουσας και 
απρόβλεπτης ανάγκης για την αποκατάσταση των σο¬ 
βαρών ζημιών που προκλήθηκαν σε επιχειρήσεις και 
καταστήματα του Κέντρου των Αθηνών από τα εκτε¬ 
ταμένα επεισόδια της 12ης Φεβρουάριου 2012 συνεπεία 
των οποίων διασαλεύτηκε η δημόσια τάξη και έχει πα- 
ραλύσει η εμπορική ζωή του Κέντρου των Αθηνών, 

3. τη σχετική πρόταση του Υπουργικού Συμβούλιο, 
αποφασίζουμε: 

Αρθρο 1 
Δικαιούχοι 

1. Στις διατάξεις της πράξης αυτής μπορούν να υπαχθούν 
ύστερα από αίτησή τους οι επαγγελματίες και επιχειρή¬ 
σεις, τα ακίνητα των οποίων υπέστησαν ζημίες από τα 
επεισόδια της 12ης Φεβρουάριου 2012 (δικαιούχοι). 


Δικαιούχοι μπορεί να είναι ιδιοκτήτες ή μισθωτές των 
εν λόγω ακινήτων ή οποιοσδήποτε κάνει νόμιμη χρήση 
αυτών. Αν υπάρχουν περισσότεροι δικαιούχοι του ίδιου 
ακινήτου, την αίτηση που προβλέπεται στην επόμενη 
παράγραφο υποβάλλει ένας από αυτούς, ο οποίος θε¬ 
ωρείται ότι ενεργεί και ως εκπρόσωπος των λοιπών. Σε 
κάθε περίπτωση, οι αιτήσεις υποβάλλονται ανά ακίνητο 
και όχι ανά δικαιούχο και οι αποζημιώσεις που προβλέ- 
πονται κατωτέρω καταβάλλονται επίσης ανά ακίνητο 
και όχι ανά δικαιούχο. 

2. Η αίτηση, η οποία καταρτίζεται κατά το Υπόδειγμα 
Α' που προσαρτάται στο Παράρτημα της παρούσας, 
υπέχει και θέση δήλωσης του άρθρου 8 ν. 1599/1986 και 
υποβάλλεται από τον δικαιούχο στο Δήμο Αθηναίων 
το αργότερο έως τις 31 Μαρτίου 2012. Η αίτηση μπορεί 
επίσης να υποβληθεί και κατά τη διάρκεια της αυτοψίας 
που διενεργούν τα προβλεπόμενα στην παράγραφο 4 
συνεργεία. Το Εμπορικό και Βιομηχανικό Επιμελητήριο 
Αθηνών, ο Δήμος Αθηναίων και τα συνεργεία διαθέτουν 
έντυπα αιτήσεων στους ενδιαφερομένους. 

3. Στην αίτηση δηλώνεται υποχρεωτικά εάν υφίσταται 
ασφαλιστική κάλυψη των ακινήτων για κινδύνους αντί¬ 
στοιχους με τις ζημίες που έχουν προκληθεί. 

4. Οι ζημίες που έχουν προκληθεί σε ακίνητα κατά τη 
διάρκεια των επεισοδίων της 12ης Φεβρουάριου 2012 
διαπιστώνονται με αυτοψίες τις οποίες διενεργούν τρι¬ 
μελή συνεργεία του Δήμου Αθηναίων. Για την αποκατά¬ 
σταση των ζημιών λαμβάνονται υπόψη και αυτοψίες που 
έχουν διενεργηθεί έως την ημερομηνία δημοσίευσης 
της παρούσας. 

5. Ο Δήμος ανακοινώνει με κάθε πρόσφορο μέσο, και 
οπωσδήποτε με ανάρτηση στην ιστοσελίδα του, την 
ειδικότερη περιοχή στην οποία θα διενεργούνται αυ¬ 
τοψίες των συνεργείων του κάθε ημέρα. Την κατά την 
παράγραφο 2 αίτηση μπορεί να υποβάλουν στα συνερ¬ 
γεία και κατά τη διάρκεια της αυτοψίας επαγγελματίες 
και επιχειρήσεις εγγύς του ακινήτου όπου διενεργείται 
η αυτοψία. Τα συνεργεία υποχρεούνται να παρέχουν 
βεβαίωση για την κατάθεση της αίτησης. 

6. Στις αυτοψίες καταγράφονται οι ζημίες στα ακίνητα 
των δικαιούχων και, συγκεκριμένα, προσδιορίζεται το 
είδος και η έκταση αυτών κατά το Υπόδειγμα Β' που 
προσαρτάται στο Παράρτημα της παρούσας. Οι αυτο¬ 
ψίες μπορεί να συνοδεύονται και από φωτογραφικές 
αποτυπώσεις. 

7. Μετά το πέρας της αυτοψίας συντάσσεται έκθεση 
και αντίγραφο αυτής χορηγείται στον ενδιαφερόμενο. 

8. Επιτρέπεται η διασταύρωση στοιχείων που περι- 
έχονται στις αυτοψίες των συνεργείων με στοιχεία 
περιεχόμενα στις αυτοψίες της Πυροσβεστικής Υπη¬ 
ρεσίας, ιδίως για να διαπιστωθεί η σχέση των ζημιών 
που έχουν καταγραφεί με τα επεισόδια της 12ης Φε¬ 
βρουάριου 2012. 

9. Δεν αποκαθίσταται ζημία που διαπιστώθηκε σε κά¬ 
ποιο ακίνητο κατά τη διενέργεια μιας αυτοψίας σύμφω¬ 
να με τα παραπάνω, αν η ζημία δεν προκλήθηκε ευθέως 
από τα επεισόδια της 12ης Φεβρουάριου 2012. 

Αρθρο 2 

Αποτίμηση ζημιών σε ακίνητα 

1. Ο υπολογισμός του ύψους της ζημίας προς αποζη¬ 
μίωση γίνεται με βάση ενιαίο τιμολόγιο ανά είδος εργα¬ 
σίας. Το τιμολόγιο συντάσσεται από το Δήμο Αθηναίων 
και στηρίζεται στα αναλυτικά τιμολόγια του Υπουργείου 
Υποδομών, Μεταφορών και Δικτύων. 

2. Ο καθορισμός της αποζημίωσης γίνεται από πε¬ 
νταμελή επιτροπή, μέλη της οποίας είναι οι εξής: ένας 
υπάλληλος με βαθμό Διευθυντή του Δήμου Αθηναίων, 
ένας υπάλληλος της Περιφέρειας Αττικής, ένας υπάλ¬ 
ληλος του Γενικού Λογιστηρίου του Κράτους και ένας 
εκπρόσωπος του Εμπορικού και Βιομηχανικού Επιμε¬ 
λητηρίου Αθηνών (Ε.Β.Ε.Α.) και του Εμπορικού Συλλό¬ 
γου Αθηνών. Τα μέλη ορίζονται, αντιστοίχως, από τον 
Δήμαρχο Αθηναίων, τον Περιφερειάρχη Αττικής, τον 
Υπουργό Οικονομικών και τους Προέδρους του Ε.Β.Ε.Α. 
και του Εμπορικού Συλλόγου Αθηνών. Με την επιφύλαξη 
της παραγράφου 3, στην Επιτροπή προεδρεύει ο υπάλ¬ 
ληλος του Δήμου Αθηναίων. 

3. Με απόφαση του Περιφερειακού Συμβουλίου της 
Περιφέρειας Αττικής, που λαμβάνεται ύστερα από εισή¬ 
γηση της Οικονομικής Επιτροπής, μπορεί να διατίθενται 
πιστώσεις έως το συνολικό ποσό των δέκα εκατομμυ¬ 
ρίων (10.000.000) ευρώ για την αποζημίωση δικαιού¬ 
χων, τα ακίνητα των οποίων έχουν υποστεί ζημίες που 
υπερβαίνουν τις δεκαπέντε χιλιάδες (15.000) ευρώ. Όταν 
πρόκειται για ζημίες που υπερβαίνουν τις δεκαπέντε 
χιλιάδες (15.000) ευρώ, στην Επιτροπή προεδρεύει ο 
υπάλληλος της Περιφέρειας Αττικής, που στην περί¬ 
πτωση αυτή έχει βαθμό Διευθυντή. Η Επιτροπή μπορεί 
να ζητεί και πρόσθετα στοιχεία για την πιστοποίηση 
του είδους των ζημιών. 

4. Στους ζημιωθέντες καταβάλλεται ως ελάχιστη απο¬ 
ζημίωση το ποσό των χιλίων (1.000) ευρώ. 

Αρθρο 3 
Αποζημιώσεις 

1. Με απόφαση του Υπουργού Οικονομικών καθορίζο¬ 
νται οι πόροι και οι λογαριασμοί από τους οποίους θα 
καταβληθούν οι αποζημιώσεις έως δεκαπέντε χιλιάδες 
(15.000) ευρώ, σύμφωνα με τις παραγράφους 1 και 2 του 
άρθρου 2, καθώς και οι προθεσμίες και η διαδικασία κα¬ 
ταβολής τους, υπό τους όρους του παρόντος άρθρου. 

Η διαδικασία για την καταβολή των αποζημιώσεων που 
υπερβαίνουν τις δεκαπέντε χιλιάδες (15.000) ευρώ ορίζε¬ 
ται με απόφαση του προβλεπόμενου στην παράγραφο 3 
του προηγούμενου άρθρου Περιφερειακού Συμβουλίου. 


Καταβολή της αποζημίωσης που θα χορηγηθεί κατά το 
παρόν άρθρο γίνεται ύστερα από αίτηση του δικαιούχου 
και υπό τον όρο παραίτησης από οποιαδήποτε αξίωση 
κατά του Ελληνικού Δημοσίου για αποζημίωση σχετι- 
ζόμενη με τα γεγονότα της 12ης Φεβρουάριου 2012. Σε 
περίπτωση περισσότερων δικαιούχων, παραίτηση που 
θα υποβληθεί από τον εκπρόσωπο αυτών δεσμεύει αυ¬ 
τοδικαίως και τους λοιπούς δικαιούχους. 

2. Αποζημιώσεις για ζημίες έως πέντε χιλιάδες (5.000) 
ευρώ καταβάλλονται εφάπαξ, μέσα σε 15 ημέρες από 
τον καθορισμό της αποζημίωσης, και για ζημίες που 
υπερβαίνουν τις πέντε χιλιάδες (5.000) ευρώ καταβάλ¬ 
λονται σε δόσεις. Η πρώτη δόση της αποζημίωσης, 
ύψους πέντε χιλιάδων (5.000) ευρώ, καταβάλλεται μέσα 
στην ίδια προθεσμία. 

Αρθρο 4 

Έγκριση εργασιών αποκατάστασης 

1. Εργασίες αποκατάστασης ζημιών που υπέστησαν 
τα ακίνητα των δικαιούχων κατά τα επεισόδια της 12ης 
Φεβρουάριου 2012, ανεξαρτήτως της χρηματικής αποτί¬ 
μησης της ζημίας, εγκρίνονται σύμφωνα με τα οριζόμενα 
στο παρόν άρθρο. 

2. Αν για τις εργασίες αποκατάστασης απαιτείται μόνο 
άδεια μικρής κλίμακας, οι ενδιαφερόμενοι προμηθεύο¬ 
νται από το Τμήμα Επικινδύνων της Υπηρεσίας Δόμησης 
του Δήμου Αθηναίων βεβαίωση όπου αναφέρεται ότι το 
κτίριο δεν έχει υποστεί βλάβη στο φέροντα οργανισμό 
του. Με τη βεβαίωση αυτή μπορεί να ολοκληρωθούν οι 
εργασίες αποκατάστασης. 

3. Αν για τις εργασίες αποκατάστασης απαιτείται 
έκδοση άδειας δόμησης, για τη χορήγηση της άδειας 
αυτής κατατίθεται πλήρης φάκελος σύμφωνα με την 
κείμενη νομοθεσία. 

4. Ο έλεγχος των φακέλων των δικαιούχων πραγμα¬ 
τοποιείται μέσα σε αποκλειστική προθεσμία οκτώ (8) 
εργάσιμων ημερών από την υποβολή τους στα γραφεία 
της Υπηρεσίας Δόμησης του Δήμου Αθηναίων. 

Αν διαπιστωθούν ελλείψεις στο φάκελο, αυτές γνω¬ 
στοποιούνται μέσα σε τρεις (3) εργάσιμες ημέρες από 
την υποβολή του φακέλου και η πιο πάνω προθεσμία 
των οκτώ (8) εργάσιμων ημερών αρχίζει όταν συμπλη¬ 
ρωθούν οι ελλείψεις. Εάν η ανωτέρω προθεσμία των 
οκτώ εργάσιμων ημερών παρέλθει άπρακτη, η άδεια 
θεωρείται ότι χορηγήθηκε. 

5. Αν για τη χορήγηση της άδειας δόμησης απαιτεί¬ 
ται έγκριση του αρμόδιου Συμβουλίου του Υπουργείου 
Πολιτισμού και Τουρισμού ή και του Συμβουλίου Αρχι¬ 
τεκτονικής της Γ ενικής Γ ραμματείας Αποκεντρωμένης 
Διοίκησης Αττικής, η παραπάνω αποκλειστική προθε¬ 
σμία ορίζεται μηνιαία. Τα ανωτέρω συμβούλια αποφαί- 
νονται σε προθεσμία δεκαπέντε (15) ημερών από την 
περιέλευση του φακέλου σε αυτά. Αν παρέλθει άπρακτη 
η προθεσμία αυτή, οι παραπάνω εγκρίσεις θεωρείται 
ότι έχουν παρασχεθεί. Δεν απαιτείται έγκριση του φα¬ 
κέλου από συλλογικά διοικητικά όργανα, τα οποία δεν 
έχουν συγκροτηθεί νομίμως μέσα στις προθεσμίες που 
τάσσονται με το παρόν άρθρο. 

6. Απαραίτητη προϋπόθεση για την εφαρμογή της 
διαδικασίας που προβλέπεται στις παραγράφους 2 
έως 4 είναι να έχει συνταχθεί η έκθεση αυτοψίας που 
προβλέπεται στο άρθρο 1. Η έκθεση αυτή αναζητείται 
αυτεπαγγέλτως από τις υπηρεσίες της Πολεοδομίας. 

Άρθρο 5 

Ασφαλιστικές εισφορές, καταβολή οφειλών 
δικαιούχων προς ασφαλιστικούς φορείς 

Με απόφαση του Υπουργού Εργασίας και Κοινωνικής 
Ασφάλισης ρυθμίζονται: 

1. οι ασφαλιστικές εισφορές των δικαιούχων για χρονι¬ 
κό διάστημα έως ένα (1) έτος κατ’ αναλογία των ζημιών 
που έχουν αυτοί υποστεί, 

2. οι καταβολές των ληξιπρόθεσμων οφειλών των δι¬ 
καιούχων προς τους ασφαλιστικούς φορείς ή η παροχή 
διευκολύνσεων για την εξυπηρέτηση ήδη ρυθμισμένων 
οφειλών των δικαιούχων προς τους ασφαλιστικούς 
φορείς. 

Αρθρο 6 

Επισκευές κοινόχρηστων χώρων 

1. Με απόφαση του Δημάρχου Αθηναίων, η οποία εκ- 
δίδεται κατά παρέκκλιση από τις κείμενες διατάξεις, 
επιτρέπεται η σύναψη σύμβασης με απευθείας ανάθε¬ 
ση για την προμήθεια προϊόντων, παροχή υπηρεσιών 
ή εκτέλεση έργων που αφορούν τους κοινόχρηστους 
χώρους οι οποίοι υπέστησαν ζημίες κατά τα επεισόδια 
της 12ης Φεβρουάριου 2012, και μέχρι του ποσού των 
εξήντα χιλιάδων (60.000) ευρώ για κάθε μία, μη συμπε¬ 
ριλαμβανομένου του Φ.Π.Α. για χρονικό διάστημα έξι (6) 
μηνών από τη δημοσίευση της παρούσας. 

2. Η επισκευή από το Δήμο Αθηναίων των κοινόχρη¬ 
στων χώρων που υπέστησαν ζημίες κατά τα επεισόδια 
της 12ης Φεβρουάριου 2012 χρηματοδοτείται, έως το 
ποσό των πέντε εκατομμυρίων (5.000.000) ευρώ, από 
το Πράσινο Ταμείο του άρθρου 4 ν. 3889/2010. 


3. Επιτρέπεται οι χώροι που υπέστησαν ζημίες κατά 
τα επεισόδια της 12ης Φεβρουάριου 2012 να επισκευάζο¬ 
νται και να αποκαθίστανται σε κατάσταση διαφορετική 
από αυτή που είχαν πριν από τα επεισόδια, εφόσον οι 
σχετικές αλλαγές έχουν ως αποτέλεσμα τη βελτίωση 
της λειτουργικότητας και της ασφάλειας των χώρων 
αυτών και είναι ισοδύναμης ποιότητας και συνάδουν με 
το συνολικό σχεδίασμά του χώρου. 

Αρθρο 7 

Λοιπές διευκολύνσεις δικαιούχων 

1. Επιτρέπεται, για χρονικό διάστημα ενός (1) έτους 
από τη δημοσίευση της παρούσας, η τμηματική καταβο¬ 
λή των πόσης φύσεως οφειλών προς το Δήμο Αθηναίων 
των κατά την παράγραφο 1 του άρθρου 1 δικαιούχων 
σύμφωνα με το άρθρο 170 του ν. 3463/2006, χωρίς τον 
περιορισμό της παραγράφου 5 του παραπάνω άρθρου. 
Για τη ρύθμιση των οφειλών εφαρμόζονται αναλόγως 
οι διατάξεις της περίπτωσης ε' της παραγράφου 3 του 
άρθρου 12 του ν. 3074/2002. 

2. Με απόφαση του Δημοτικού Συμβουλίου του Δήμου 
Αθηναίων, που λαμβάνεται με τη πλειοψηφία του συνό¬ 
λου των μελών του, επιτρέπεται η μείωση του ύψους του 
μισθώματος που καταβάλλουν οι κατά την παράγραφο 
1 του άρθρου 1 δικαιούχοι οι οποίοι είναι μισθωτές του 
Δήμου. Η μείωση του μισθώματος διενεργείται ύστερα 
από αίτηση των μισθωτών και μπορεί να ανέλθει έως 
το 20% του συμβατικώς καθορισμένου μισθώματος. Με 
την ίδια απόφαση επιτρέπεται να καθοριστεί και περί¬ 
οδος, έως τρία έτη κατ’ ανώτατο όριο, κατά την οποία 
το μίσθωμα δεν θα αναπροσαρμόζεται. 

Παράρτημα 

Υποδείγματα αιτήσεων, αυτοψιών 
Υπόδειγμα Α' 


ΑΙΤΗΣΗ - ΔΗΛΩΣΗ 

ΤΟΥ:. 

ΚΑΤΟΙΚΟΥ:. 

ΟΔΟΣ:. 

ΑΡΙΘ.:. 

Τ.Κ. :. 

Α.Δ.Τ.:. 

Α.Φ.Μ. :. 

ΓΙΑ ΤΗ ΔΙΕΝΕΡΓΕΙΑ ΑΥΤΟΨΙΑΣ ΖΗΜΙΩΝ ΓΙΑ ΤΗΝ 
ΥΠΑΓΩΓΗ ΑΚΙΝΗΤΟΥ ΣΤΙΣ ΔΙΑΤΑΞΕΙΣ 
ΤΗΣ ΑΠΟ. 

ΠΡΑΞΗΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ. 

ΑΘΗΝΑ. 

ΠΡΟΣ : ΔΗΜΟ ΑΘΗΝΑΙΩΝ 

Παρακαλώ να διενεργήσετε αυτοψία στο ακίνητό μου 

επί της οδού:. 

αριθ.:.για τη διαπίστωση των ζημιών - φθορών λόγω βανδαλισμών 

κατά τα επεισόδια της 12-2-2012, για την υπαγωγή στις διατάξεις της από 

.Πράξης Νομοθετικού Περιεχομένου και την καταβολή 

αντίστοιχης αποζημίωσης. 

Δηλώνω υπεύθυνα ότι για το ακίνητο αυτό έχω/δεν έχω ασφαλιστική κάλυψη 
για ζημιές, φθορές, ολική ή μερική καταστροφή κ.λπ. 


Ο ΑΪΤΩΝ 

Υπόδειγμα Β’ 

ΕΚΘΕΣΗ ΔΙΑΠΙΣΤΩΣΗΣ ΖΗΜΙΩΝ 

ΛΟΓΩ ΕΝΕΡΓΕΙΩΝ ΒΑΝΔΑΛΙΣΜΩΝ ΤΗΣ 12-2-2012 

Στην Αθήνα σήμερα.2012 οι υπογράφοντες τεχνικοί υπάλληλοι 

του Δήμου Αθηναίων πραγματοποιήσαμε αυτοψία στο ακίνητο με τα στοιχεία 
που αναφέρονται στη συνέχεια και διαπιστώσαμε τις ακόλουθες ζημίες- 
φθορές που προκλήθηκαν από ενέργειες βανδαλισμών στην κτιριακή 
υποδομή του ακινήτου: 


Επωνυμία Επιχείρησης: 


Εκπρόσωπος Επιχείρησης: 


Ημερομηνία Αίτησης: 


Είδος Επιχείρησης: 


Επιφάνεια ακινήτου (κατά προσέγγιση): 


Επωνυμία Ιδιοκτήτη ακινήτου: 


ΠΙΝΑΚΑΣ 

ΖΗΜΙΩΝ - 
ΦΘΟΡΩΝ 




ΑΙΑ 

ΣΤΟΙΧΕΙΟ 
ΚΑΤΑΣΚΕΥΗ Σ- 
ΕΙΔΟΣ ΥΛΙΚΟΥ 

ΠΟΣΟΤΗΤΑ 

ΠΑΡΑΤΗΡΗΣΕΙΣ 

1 




2 




3 




4 




5 




6 




7 




8 




9 




10 





01 ΔΙΕΝΕΡΓΗΣΑΝΤΕΣ ΤΗΝ ΑΥΤΟΨΙΑ 


Ο ΕΚΠΡΟΣΩΠΟΣ ΤΗΣ 
ΕΠΙΧΕΙΡΗΣΗΣ 

Άρθρο 8 
Έναρξη ισχύος 

Η ισχύς της παρούσας, η οποία θα κυρωθεί νομοθε¬ 
τικά, σύμφωνα με τα οριζόμενα στην παράγραφο 1 του 
άρθρου 44 του Συντάγματος, αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 15 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΛΟΥΚΑΣ Δ. ΠΑΠΑΔΗΜΟΣ 


ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΘΕΟΔΩΡΟΣ ΠΑΓΚΑΛΟΣ, ΕΥΑΓΓΕΛΟΣ ΒΕΝΙΖΕΛΟΣ, 
ΔΗΜΗΤΡΙΟΣ ΡΕΠΠΑΣ, ΑΝΑΣΤΑΣΙΟΣ ΓΙΑΝΝΙΤΣΗΣ, ΣΤΑΥ¬ 
ΡΟΣ ΔΗΜΑΣ, ΔΗΜΗΤΡΙΟΣ ΑΒΡΑΜΟΠΟΥΛΟΣ, ΓΕΩΡΓΙ¬ 
ΟΣ ΠΑΠΑΚΩΝΣΤΑΝΤΙΝΟΥ, ΓΕΩΡΓΙΟΣ ΜΠΑΜΠΙΝΙΩΤΗΣ, 
ΜΑΥΡΟΥΔΗΣ ΒΟΡΙΔΗΣ, ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ, 
ΜΙΛΤΙΑΔΗΣ ΠΑΠΑΪΩΑΝΝΟΥ, ΜΙΧΑΗΛ ΧΡΥΣΟΧΟΪΔΗΣ, 
ΠΑΥΛΟΣ ΓΕΡΟΥΛΑΝΟΣ, ΓΕΩΡΓΙΟΣ ΣΤΑΥΡΟΠΟΥΛΟΣ, 
ΠΑΝΤΕΛΕΗΜΩΝ ΚΑΨΗΣ, ΦΩΤΕΙΝΗ ΓΕΝΝΗΜΑΤΑ, ΦΙΛΙΠ¬ 
ΠΟΣ ΣΑΧΙΝΙΔΗΣ, ΠΑΝΤΕΛΗΣ ΟΙΚΟΝΟΜΟΥ, ΣΩΚΡΑΤΗΣ 
ΞΥΝΙΔΗΣ, ΝΙΚΟΛΑΟΣ ΣΗΦΟΥΝΑΚΗΣ, ΚΩΝΣΤΑΝΤΙΝΟΣ 
ΑΡΒΑΝΙΤ ΟΠΟΥΛΟΣ». 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 28 Σεπτεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΟΙΚΟΝΟΜΙΚΩΝ ΕΣΩΤΕΡΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ ΚΑΙ ΠΡΟΝΟΙΑΣ 

ΕΥΑΓΓΕΛΟΣ ΛΙΒΙΕΡΑΤΟΣ ΙΩΑΝΝΗΣ ΒΡΟΥΤΣΗΣ 

Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 1 Οκτωβρίου 2012 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιτιαΜ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 100 18703 101 20008* - 




















































































